钦定古今图书集成/明伦汇编/氏族典/第629卷 > 《元史》 > 石抹狗狗
## 钦定古今图书集成/明伦汇编/氏族典/第629卷 > 《元史》 > 石抹狗狗

按《元史石抹狗狗传》：“狗狗少从征伐，以壮勇称。至元
八年，从佥省严忠范以兵围重庆，攻朝阳砦，先登。九
年，宋将昝万寿率众袭成都，狗狗以蒙古军二千击
败之。十六年，朝廷录其前后功，赐金虎符，授宣武将
军、管军总管，戍遂宁。十七年，进明威将军、管军副万
户。亦奚不薛蛮叛，从招讨使药剌海讨平之。行省也”
速带儿讨都掌、乌蒙、蚁子诸蛮，战于鸭楼关，《狗狗》最
有功。二十一年，以蒙古军八百，从征散猫蛮，战于菜
园坪、渗水溪，皆败之，壁守石砦。月馀，散猫降，大盘诸
蛮亦降。二十四年，迁怀远大将军、夔路万户，移戍重
庆。二十六年，卒。子安童袭。